**ZAPISNIK**

**13. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

četrtek, 24. 10. 2024

Prisotni člani

in aktivni

udeleženci: Danijel Levičar, Gorazd Pfeifer, dr. Dejan Paravan, dr. Bruno Glaser, mag. Hinko Šolinc, Igor Sirc, mag. Andrej Rajh, Ervina Jarc, mag. Miranda Groff Ferjančič, Marko Vrevc, dr. Jure Gašparič.

Odsotni: dr. Tomaž Nemec, dr. Lidija Kegljevič Zagorc, mag. Marko Štucin, Matevž Frangež, Leon Pregelj, Luka Mesec, Igor Feketija, Božidar Krajnc, mag. Miran Gajšek, dr. Janez Gale, mag. Matej Skočir, dr. Igor Papič, mag. Aleksander Mervar, dr. Jurij Klančnik.

Ostali prisotni: Janez Kerin, Tomaž Režun, Simona Pirnat Skeledžija, Polona Faletič.

Trinajsto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 14.30 uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 12. seje delovne skupine JEK2.
2. Status projekta JEK2, poročevalec: GEN energija.
3. Pojasnitev okoliščin prestavitve RTP Krško v okviru projekta JEK2, poročevalec: GEN energija.
4. Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.
5. Seznanitev z osnutkom Strategije raziskav in razvoja varne uporabe jedrske energije in virov ionizirajočih sevanj za obdobje 2025-2035, poročevalec: URSJV.
6. Širitev delovne skupine s predstavnikom MKRR.
7. Razno.
8. **Potrditev dnevnega reda in zapisnika 12. seje delovne skupine JEK2.**

**SKLEP št. 13.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 12. seje delovne skupine JEK2.

1. **Status projekta JEK2, poročevalec: GEN energija.**

GEN energija je predstavila status projekta JEK2. Celoten predlog pobude za DPN je bil 15. 10. 2024 posredovan v pregled na MOPE.

Odprla se je razprava o časovnici pregleda pobude za DPN. Vodjo delovne skupine je zanimalo, koliko ljudi pregleduje pobudo ter koliko časa bodo potrebovali za pregled pobude. Opozoril je, da naj se pobuda obravnava prioritetno.

**SKLEP št. 13.2/1:** Člani in aktivni udeleženci so se seznanili s statusom projekta JEK2.

1. **Pojasnitev okoliščin prestavitve RTP Krško v okviru projekta JEK2, poročevalec: GEN energija.**

GEN energija je pojasnila okoliščine prestavitve RTP Krško v okviru projekta JEK2.

**SKLEP št. 13.3/1:** Člani in aktivni udeleženci so se seznanili z okoliščinami prestavitve RTP Krško v okviru projekta JEK2.

1. **Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.**

Vodja ODS, mag. Hinko Šolinc je predstavil dokument - Izhodišča za zakon JEK2, ki bo podlaga za pripravo posebnega zakona za JEK2. S strani nekaterih članov delovne skupine so bile podane pripombe in predlogi, ki bodo upoštevani v končni verziji dokumenta.

Mag. Hinko Šolinc je kot vodja ODS ocenil, da je ožja delovna skupina dosegla svoj namen, je pripravila predlog vsebin za posebni zakon, zato meni, da nadaljevanje z ožjo delovno skupino ni več potrebno. V zaključnem poročilu o delovanju ODS je navedel, da se je skupina v času delovanja prek avdio-video konference sestala trikrat, zadnjič dne 26. 9. 2024. ODS je pripravila dokument - Izhodišča za zakon JEK2, ki je bil predstavljen na dveh sejah Delovne skupine vlade za koordinacijo pripravljalnih aktivnosti na projektu JEK2, kjer so bile s strani nekaterih članov delovne skupine podane pripombe in predlogi. Vodja ODS ocenjuje, da se bo prispevek ODS odražal predvsem v hitrejšem poteku priprave samega zakona o JEK2.

**SKLEP št. 13.4/1:** Člani in aktivni udeleženci so se seznanili z dokumentom - Izhodišča za zakon JEK2, ki bo podlaga za pripravo posebnega zakona za JEK2.

**SKLEP št. 13.4/2:** Člani in aktivni udeleženci so sklenili, da se sklep, sprejet na 4. seji Delovne skupine Vlade Republike Slovenije za koordinacijo pripravljalnih aktivnosti na projektu JEK2, št. 4.7/1 z dne 12. 12. 2023, razveljavi. Ožja delovna skupina za pripravo posebnega zakona za JEK2 z dnem 24. 10. 2024 preneha delovati.

1. **Seznanitev z osnutkom Strategije raziskav in razvoja varne uporabe jedrske energije in virov ionizirajočih sevanj za obdobje 2025-2035, poročevalec: URSJV.**

Direktor URSJV je članom in aktivnim udeležencem predstavil osnutek Strategije raziskav in razvoja varne uporabe jedrske energije in virov ionizirajočih sevanj za obdobje 2025-2035.

**SKLEP št. 13.5/1:** Člani in aktivni udeleženci so se seznanili z osnutkom Strategije raziskav in razvoja varne uporabe jedrske energije in virov ionizirajočih sevanj za obdobje 2025-2035.

1. **Širitev delovne skupine s predstavnikom MKRR.**

Ker izhodišča za zakon JEK2 predvidevajo potrebo po pripravi predloga Zakona o razvojnih potrebah regije Posavje, je vodja delovne skupine predlagal širitev delovne skupine s predstavnikom Ministrstva za kohezijo in regionalni razvoj. Člani in aktivni udeleženci so se s predlogom strinjali.

**SKLEP št. 13.6/1:** Člani in aktivni udeleženci so se strinjali, da je smotrno, da se Delovna skupina Vlade Republike Slovenije za koordinacijo pripravljalnih aktivnosti na projektu JEK2 razširi, in sicer s predstavnikom Ministrstva za kohezijo in regionalni razvoj.

1. **Razno.**

Seja se je zaključila ob 12:10 uri.

Zapisala: Polona Faletič

 Danijel Levičar

 vodja delovne skupine